བསོད་སྡིས་ལ་ གཅིག་བྱོན།
གདམས་པ།
༄༅། །ན་མོ། ཐུགས་རྗེ་མཚུངས་མེད་རིན་ཆེན་རྣམ་པ་གསུམ། །བཀའ་དྲིན་སུམ་ལྡན་རྩ་བརྒྱུད་བླ་མའི་ཚོགས། །གསོལ་བ་འདེབས་སོ་སྐྱེ་དང་ཚེ་རབས་ཀུན། །མི་
འབྲལ་རྗེས་སུ་སྐྱོང་ལ་བྱིན་གྱིས་རློབས། །ལན་གཅིག་རྙེད་པའི་དལ་འབྱོར་རིན་ཆེན་ཀྱང༌། །སྐད་ཅིག་མི་རྟག་སྒྱུ་མའི་ཆོ་རོལ་བཞིན། །སྙིང་པོ་ཡང་དག་ད་རེས་མ་ལོན་ན། །
ཕྱི་ནས་འདི་འདྲའི་རྟེན་འབྲེལ་འགྲིགས་དཀའ་བས། །གཏན་གྱི་འདུན་མ་ཚགས་སུ་ཆུད་པ་ན། །དེ་བས་རང་དྲིན་རང་ལ་ཆེ་བ་མེད། །འཇིག་རྟེན་ཆོས་བརྒྱད་སྒེག་མོའི་བཞིན་
རིས་འདྲ། །འདོད་པའི་ཡོན་ཏན་གཡོ་ཅན་བསླུ་མཁན་འདྲ། །རང་གི་སེམས་ནི་ཅོལ་ཆུང་བྱིས་པ་འདྲ། །དེ་ནི་ལུང་བསྟན་ཡིན་ལ་ཞལ་གདམས་ཡིན། །དེ་བས་དཀའ་ཐུབ་
གཉེན་པོའི་ཕྱོགས་བརྟེན་ནས། །རྣམ་པ་ཀུན་ཏུ་རི་དྭགས་སྨས་མ་བཞིན། །སྲས་བཅས་རྒྱལ་བས་ཞི་བ་བརྙེས་པའི་གནས། །དབེན་པ་གསུམ་གྱིས་བརྟུལ་ཞུགས་ལ་གནས་
ན། །གཏན་བདེ་འགྱུར་བ་མེད་པའི་གོ་ས་རུ། །དོན་གཉིས་ལྷུན་གྱིས་འགྲུབ་པའི་གཏན་ཚིག་གོ །དེ་སྐད་རྙིང་སྔགས་རྒན་པོའི་ཁ་རྒྱགས་ཙམ། །བསོད་ནམས་ཚེ་རིང་ངོར་ག་གཱས་སོ། །
433
5